নিজের চেয়ে দলের প্রয়োজনকেই প্রাধান্য দিচ্ছেন মোসাদ্দেক
Posted - জুন ২৯, ২০১৯ ৮:০৫ অপরাহ্ণ
Updated - জুন ২৯, ২০১৯ ৯:৫৮ অপরাহ্ণ
আইসিসি ক্রিকেট বিশ্বকাপে এখন পর্যন্ত বেশ সফল মোসাদ্দেক হোসেন। সাতে নেমে দলের প্রয়োজনটা বেশ ভালোভাবেই মেটাচ্ছেন তিনি। বিশ্বকাপের আগে নিজেকে সেভাবে তৈরি করে রেখেছেন বলে জানিয়েছেন মোসাদ্দেক।
বিশ্বকাপ স্কোয়াড যখন ঘোষণা করা হয়েছিল তখন মোসাদ্দেক কেন দলে সেটি নিয়ে প্রশ্ন তুলেছিলেন অনেকেই। পরবর্তীতে তাকে দলে নেওয়ার কারণ ব্যাখ্যা করলেও শঙ্কা ছিল আদৌ ফিনিশারের অভাবটা মেটাতে পারবেন কিনা মোসাদ্দেক। তবে সব প্রশ্নের উত্তর যেন ব্যাট ও বল হাতেই দিচ্ছেন তিনি। শুধু ফিনিশিংয়ই নয়, বল হাতেও দলকে ভালো সাপোর্ট দিচ্ছেন তিনি।
Also Read - বিশ্বকাপ থেকে ছিটকে গেলেন নুয়ান প্রদীপ
এবারের বিশ্বকাপে যেন দুইদিকেই জবাব দিচ্ছেন মোসাদ্দেক। আফগানিস্তানের বিপক্ষে ম্যাচেও ব্যাট ও বল হাতে দারুণ ভূমিকা পালন করেন তিনি। মোসাদ্দেক জানিয়েছেন ইংল্যান্ডের উইকেট ও নিজের ব্যাটিং পজিশন নিয়ে। সাতে ব্যাট করা কতটা চ্যালেঞ্জিং সে বিষয়ে তিনি বলেন,
“সাত নম্বরে ব্যাট করা শুধু আমার জন্য না, সবার জন্যই চ্যালেঞ্জ। এ সময় নিজের চেয়ে দলের রানটা বেশি গুরুত্বপূর্ণ। সবাই চেষ্টা করে এখানে যত তাড়াতাড়ি রানটা তুলতে পারে। প্রিমিয়ার লিগেও এই চেষ্টা করেছি- স্ট্রাইক রেটটা যেন বেশি থাকে। মানসিকভাবে নিজেকে তৈরি রেখেছিলাম, এখানে সুযোগ পেলে যেন কাজটা করতে পারি।”
প্রিমিয়ার লিগে সবসময়ই উপরে ব্যাট করে আসছেন মোসাদ্দেক। তবে জাতীয় দলে ভিন্ন। উপরেই রয়েছে সাকিব, মুশফিক, মাহমুদউল্লাহদের মত সিনিয়র ব্যাটসম্যানরা। তাই আপাতত উপরে ব্যাট করার কোন সুযোগ নেই মোসাদ্দেকের। তবে ভবিষ্যতে যেন আসে সেই আশায় রয়েছেন তিনি।
“সাধারণত আমি উপরে ব্যাটিং করে এসেছি। তবে এখানে যারা উপরে ব্যাট করছে তারা অবশ্যই আমার চেয়ে বেশি যোগ্য। তাদের পারফরম্যান্সও বলছে আমি এখন উপরে চাইলেও হয়ত জায়গা পাব না। ভবিষ্যতে উপরে খেলার জন্য অনুশীলন করব।”
ভিডিওতে দেখুন মোসাদ্দেক যা বললেন-
সবচেয়ে সফল বলা মডেল কেন বদলাতে হবে?
Previous Postবিশ্বকাপ থেকে ছিটকে গেলেন নুয়ান প্রদীপNext Postদক্ষিণ আফ্রিকার মৌমাছির চেয়ে ইংল্যান্ডের মৌমাছিরা ভালো!